રાધનપુર શહેરમા પાણી પુરવઠા દ્વારા પાણી આપવાનું બંધ કરી દેતા શહેરમા પાણી પૂરતા પ્રમાણમા ના મળતા પ્રજા પાણી માટે પોકાર કરી ઉઠી હતી ત્યારે પાણી પુરવઠા વિભાગની મનસ્વી વૃત્તી સામે રોષ ઠાલવી કોંગ્રેસના હોદેદારોએ રાણકપુર ખાતે આવેલી પાણી પુરવઠા વિભાગની ઓફિસમા હોબાળો મચાવી અધિકારીઓનો ઉધડો લેતાં અધિકારીઓએ પાણી છોડવાની બાંહેધરી આપતાં મામલો થાળે પડ્યો હતો. રાધનપુર શહેરમાં છેલ્લા પંદર દિવસથી પાણી પુરવઠા કચેરી દ્વારા પાલિકાને આપવામા આવતુ 40 લાખ લીટર પાણી બંધ કરી દેવાતાં પાણીનો વિકટ પ્રશ્ન ઊભો થવા પામ્યો હતો.